Publication: Magyar Közlöny
Issue: MK-2007-183 (Year: 2007, Number: 183)
Era: 2004-2010
Section: 7. számú melléklet a 2007. évi CLXIX. törvényhez
Paragraph Index: 986

c) Színházak pályázati támogatása ELŐIRÁNYZAT: 943,0 millió forint E támogatást az Oktatási és Kulturális Minisztérium pályázati felhívása alapján a helyi önkormányzatok által fenntartott – az a) és b) pontban nem szereplő – színházak, illetve az általuk támogatott szabadtéri színpadok, nemzetiségi színházak, valamint színházi vállalkozások és alternatív műhelyek igényelhetik. Az e célra felosztható támogatási összeg megoszlása a következő: Millió forint Színházak pályázati támogatása Szabadtéri színházak 290,0 Nemzetiségi színházak** 102,0 Független színházi műhelyek, kiemelt független színházi műhelyek, vállalkozói színházak 269,0 Független tánc- és mozgásszínházi műhelyek, kiemelt független tánc- és mozgásszínházi műhelyek 145,0 Független színházi és táncszínházi társulatokat befogadó műhelyek 137,0 Összesen: 943,0 Az elosztásról – az oktatási és kulturális miniszter által kiírt pályázat alapján – kuratórium dönt. A támogatás az önkormányzatot illeti meg. ** Amennyiben nemzetiségi színházak az érintett országos kisebbségi önkormányzatok fenntartásába kerülnek át, úgy a támogatás időarányos része az érintett országos kisebbségi önkormányzatot illeti meg oly módon, hogy azt a helyi önkormányzat átadja a részére. 2007/183. szám

Source: https://magyarkozlony.hu/hivatalos-lapok/11ac720e507a689c5c6a02ef9016b6161c51da8c/dokumentumok/1bb844df219bd22f4c12721f9f4baa903fc0946f/letoltes